প্রথম বিশ্বযুদ্ধের পূর্বে ফিলিস্তিনে প্রায় ২,০০০-৩,০০০ আর্মেনীয় বাসিন্দা ছিল। তাদের অধিকাংশ ছিল জেরুজালেমের বাসিন্দা। ১৯১৭ সালে ব্রিটিশরা জেরুজালেম দখল করে। আর্মেনীয় গণহত্যা থেকে বেঁচে যাওয়া অসংখ্য আর্মেনীয় ১৯১৫ সালের পর থেকে এখানে আশ্রয় নিয়েছিল। ধারণা করা হয় যে ১৯২৫ সালে প্রায় ১৫,০০০ আর্মেনীয় সমগ্র ফিলিস্তিনে বসবাস করত। ব্রিটিশ মেন্ডেটের সময় এই সংখ্যা আনুমানিক ২০,০০০ এ পৌছায়। তবে ১৯৩১ সালের ব্রিটিশ আদমশুমারি অনুযায়ী সমগ্র ফিলিস্তিনে আর্মেনীয় জনসংখ্যা ছিল ৩,৫২৪

১৯৪৭ সালে প্রায় ১,৫০০ আর্মেনীয় ফিলিস্তিন ত্যাগ করে সোভিয়েত আর্মেনিয়ায় চলে যায়। জাতিগত আর্মেনীয়দের ব্যাপকভাবে ফিরিয়ে আনার মাধ্যমে আর্মেনিয়ার জনসংখ্যা বৃদ্ধির সোভিয়েত সরকারি পরিকল্পনার অংশ হিসেবে এই প্রত্যাবর্তন ঘটে। এর ফলে জেরুজালেমে আর্মেনীয় সম্প্রদায়ের অবনতি শুরু হয়। ১৯৪৮ সালের আরব-ইসরায়েলি যুদ্ধের সময় আর্মেনীয় মহল্লায় বোমার আঘাতে ক্ষতিগ্রস্ত হয়েছিল। ফিলিস্তিনের বিভিন্ন স্থানের অনেক আর্মেনীয় এখানে আশ্রয় নিয়েছিল। মহল্লার নিরাপত্তার জন্য এসময় একটি নিরাপত্তা বাহিনী গঠিত হয়েছিল।

উদ্ভব
অবস্থান
উসমানীয় যুগ
প্রথম বিশ্বযুদ্ধ, ব্রিটিশ ও জর্ডানি যুগ